armvectores/hy_wikipedia_2023 huggingface dataset:
Հրաչիկ Խաչատրյան

Հրաչիկ Ավագի Խաչատրյան (1920, Գուգարքի շրջան), հայ մանկավարժ, ԽՄԿԿ անդամ (1944), Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Հրաչիկ Խաչատրյանը ծնվել է 1920 թվականին, Գուգարքի շրջանի Մեղրուտ գյուղում։ 1939 թվականին ավարտել է հայրենի գյուղի միջնակարգ դպրոցը և նույն թվականին աշխատել Համզաչիմանի (այժմ՝ Մարգահովիտ) միջնակարգ դպրոցում՝ որպես ուսուցիչ։ Մինչև Գերմանա-խորհրդային պատերազմը, ուսուցիչ է եղել նաև Լեռնապատ գյուղի դպրոցում։ 1941 թվականին զորակոչվել է կարմիր բանակ, ուղարկվել Ուրալի ռազմական գործարաններից մեկում աշխատելու։ 1942 թվականին գործուղվել է Օրենբուրգ քաղաքի զինվորական ուսումնարանը, որն ավարտելուց հետո ստացել է ականապատման, ականազերծման և պայթեցման ինժեների մասնագիտություն։ 
1943 թվականին, երբ գերմանաֆաշիստական զավթիչները հարձակման են անցել Վորոնեժի, Կուրսկի և Օրյոլի ուղղությամբ, Խաչատրյանի զորամասը ազատագրել է մի շարք քաղաքներ և բնակավայրեր, մասնակցել է Վորոշիլովգրադի, Սումի, Չեռնիգով, Լուցկ, Ռովնո քաղաքների ազատագրմանը, ականազերծել թշնամուց գրաված տարածքները։ Խաչատրյանը Առաջին Բելոռուսական ռազմաճակատում կռվել է Լեհաստանի մի շարք քաղաքների ազատագրման համար, մարտերով հասել Բեռլին։ Մի քանի անգամ վիրավորվել է, ապաքինվելուց հետո նորից վերադարձել ռազմաճակատ, կատարել առաջադրանքները։ 1944 թվականին ընդունվել է կուսակցության շարքերը։ Մարտական ծառայությունների համար արժանացել է Գերագույն գլխավոր հրամանատարի շնորհակալությանը, պարգևատրվել Կարմիր աստղի, «Հայրենական պատերազմի» 2-րդ աստիճանի շքանշաններով, «Արիության համար» և մի շարք այլ մեդալներով։ 
Բանակից զորացրվելուց հետո Խաչատրյանը շարունակել է մանկավարժական աշխատանքը։ 1970 թվականից աշխատել է Մեղրուտի միջնակարգ դպրոցում որպես զինղեկ։ Լավագույն աշխատանքի համար արժանացել է մի շարք խրախուսանքների, պարգևատրվել «Ժողովրդական կրթության գերազանցիկ» կրծքանշանով։


== Պարգևներ ==
Կարմիր աստղի շքանշան
Հայրենական պատերազմի 2-րդ աստիճանի շքանշան
«Արիության համար» շքանշան
«Ժողովրդական կրթության գերազանցիկ» կրծքանշան


== Ծանոթագրություններ ==
Բաշկորտոստան (այլ կիրառումներ)

Բաշկորտոստան, կարող է վերաբերել՝

Բաշկորտոստան - հանրապետություն Ռուսաստանի կազմում, Ռուսաստանի ֆեդերացիայի միավոր
Բաշկորտոստան - գյուղ Ռուսաստանի Բաշկորտոստան հանրապետության Ասկինսկի շրջանի կազմում
Մեյլան

Մեյլան, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կրոպիվնիցկի

Կրոպիվնիցկի (ուկրաիներեն՝ Кропивницький, ռուս.՝ Кропивницкий), քաղաք Ուկրաինայում, Կիրովոգրադի շրջանի և Կիրովոգրադի մարզի վարչական կենտրոնն է։


== Անվանում ==
Հիմնադրվել է 1754 թվականին Ելիզավետա կայսրուհու հրամանով «սուրբ Ելիզավետայի (Եղիսաբեթ) ամրոց» անունով։ Մինչ 1924 թվականը կոչվել է Ելիզավետգրադ, 1924-1934 թվականները՝ Զինովևսկ, 1934-1939 թվականները՝ Կիրովո։ Վերանվանվել է ի պատիվ Սերգեյ Կիրովի։


== Քաղաքի տեսարաններ ==

		
		
		
		
		


== Քույր քաղաքներ ==
 Դոբրիչ


== Ծանոթագրություններ ==
(2161) Գրիսոմ

(2161) Գրիսոմ (անգլ.՝ Grissom), աստերոիդ աստերոիդների հիմնական գոտում։ Հայտնաբերվել է 1963 թվականի հոկտեմբերի 17-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,749118 ա. մ., առավելագույնը մոտենում է 2,3106 ա. մ. հեռավորության վրա և հեռանում 3,1877 ա. մ.։ Արեգակի շուրջ մեկ ամբողջական պտույտ է կատարում 1664,9 երկրային օրվա ընթացքում, իր ուղեծրով շարժվելով միջինում 0,216229 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2161) Գրիսոմ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կաջո

Կաջո (վրաց.՝ კოჭიო), հայաբնակ գյուղ Վրաստանի Ախալքալաքի մունիցիպալիտետում, շրջկենտրոնից 26 կմ հյուսիս-արևելք։ Կաթնապրանքային պետական տնտեսություն է, որի մեջ մտնում են նաև Ագանա, Ալաթուման, Լոմատուրցխ, Մոտեգամ, Սիրկվա և Տուրցխ գյուղերը։ Զբաղվում են նաև հողագործությամբ։
Ունի երկու եկեղեցի (12-րդ դար և Սբ. Մինաս, 1862), ստորգետնյա ամրոց (մոտ 15-րդ դար)։ Կաջոյի հայերը գաղթել են Արևմտյան Հայաստանի Էրզրումի վիլայեթից։


== Ծանոթագրություններ ==
Շուշիի Ագուլեցոց ծխական դպրոց

Շուշի քաղաքի Ագուլեցոց ծխական դպրոց, ուսումնական հաստատություն Շուշի քաղաքում։ Բացվել է 1860-ականներին։ 1870-ականներին այս ծխականում սովորում էին 40 աշակերտ, դասավանդում էին 2 ուսուցիչ։ 1896 թ. ծխական դպրոցը, ըստ երևույթին ֆինանսական դժվարությունների պատճառով, փակվել է և վերաբացվել 1906 թ. աշնանը։ Միադասյա երկսեռ դպրոցն ուներ 1 բաժանմունք, 42 աշակերտ, որոնցից 19-ը՝ աղջիկներ։ Դասավանդող ուսուցիչն էր ներսիսյան դպրոցի շրջանավարտ Գրիգոր Ղարագյոզյանը։ Դպրոցը պահվում էր Շուշի հայոց բարեգործական ընկերության և հասարակության միջոցներով։


== Ծանոթագրություններ ==
Լոկոտոկ (գյուղ, Նովոգորոդսկի շրջան)

Լոկոտոկ (ռուս.՝ Локоток), գյուղ Ռուսաստանի, Նովգորոդի մարզի Նովոգորոդսկի շրջանի կազմում։
Բնակչությունը 2011 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5720) Հոլվեյվեր

(5720) Հոլվեյվեր (անգլ.՝ Halweaver), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1984 թվականի մարտի 29-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,293934 ա. մ., առավելագույնը մոտենում է 1,5921 ա. մ. հեռավորության վրա և հեռանում 2,9958 ա. մ.։ Արեգակի շուրջ մեկ ամբողջական պտույտ է կատարում 1269,02 երկրային օրվա ընթացքում, իր ուղեծրով շարժվելով միջինում 0,283683 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5720) Հոլվեյվեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հասե

Հասե, Հըսեն, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։ Գտնվում էր Մանազկերտ գյուղաքաղաքից 19 կմ հյուսիս-արևմուտք՝ լեռնային տարածքում։


== Բնակչություն ==
XX դարի սկզբին ուներ 15 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մարիա Ֆեոդորովա

Մարիա Ալեքսեևնա Ֆեոդորովա (ռուս.՝ Мари́я Алексе́евна Фёдорова, օրիորդական անւոնը՝ Իոնովա, ռուս.՝ Ионова, մարտի 28 (ապրիլի 9), 1859, Սանկտ Պետերբուրգ, Ռուսական կայսրություն - 1934, Հելսինկի, Ֆինլանդիա), ռուս նկարչուհի, բնանկարիչ։ Կյանքի վերջին տարիներին ստեղծել է նաև սրբապատկերներ։


== Կենսագրություն ==
Մարիա Ալեքսեևնան ծնվել է 1859 թվականի մարտի 28 (ապրիլի 9)-ին Սանկտ Պետերբուրգի մերձակայքում՝ հաշվապահի ընտանիքում։ 1878 թվականից սովորել է Սանկտ Պետերբուրգում արվեստի խթանման ընկերության նկարչական դպրոցում։ 1881 թվականից մասնակցել է Արվեստի ակադեմիայի դասերին որպես կամավոր, սակայն ակադեմիայի դասընթացը չի ավարտել։ 1890 թվականին ստացել է ակադեմիայի փոքր, 1891 թվականին՝ մեծ խրախուսական մեդալ։ Աշակերտել է Իվան Շիշկինին։ 1892 թվականին կանանց գիմնազիաներում դասավանդելու վկայական է ստացել։ Բազմիցս ճանապարհորդել է Ռուսաստանում, եղել է Վոլգայում։ Մասնակցել է Սանկտ Պետերբուրգի նկարիչների միության, Մոսկվայի արվեստասերների ընկերակցության և Արվեստի ակադեմիայի ցուցահանդեսներին։ 1898 թվականին Հովհաննես Այվազովսկին Գեղարվեստի ակադեմիայի խորհրդին միջնորդագիր է ներկայացրել Մարիա Ալեքսեևնային գեղանկարչության բնագավառում ունեցած հաջողությունների համար պատվավոր կոչում տալու համար։ Հեղափոխությունից հետո արտագաղթել է Ֆինլանդիա։
1923 թվականին համատեղ ցուցահանդեսներ է ունեցել Գրիգորի Պրոկոֆևի (1882-1967 թթ.) հետ  Վիբորգում և Հելսինկիի Ստրինդբերգ սալոնում։ 1933 թվականին դարձել է Ֆինլանդիայի ռուս նկարիչների ընկերության անդամ, ներկայացրել է իր բնանկարները ընկերության 1-ին ցուցահանդեսում (1933 թ.): 1936 թվականին ընկերությունում կազմակերպված երեկույթի ժամանակ Վլադիմիր Շչեպանսկին հանդես է եկել նկարչուհու հիշատակին նվիրված «Ռուս բնանկարիչները» խորագրով ելույթով։


== Ստեղծագործություններ ==
Մարիա Ֆեոդորովայի «К ненастью» ամենահայտնի աշխատանքը 1891 թվականին իր պատկերասրահի համար ձեռք է բերել Պավել Մխայլովիչ Տրետյակովը։ Նկարչուհու հետաքրքիր աշխատանքներից մեկը`«Երեկո»-ն, 2013 թվականի հունվարին ցուցադրվել է Պոլտավայում «Դարերի ոգեշնչում» ցուցահանդեսում։ Ֆեդորովայի նկարները գտնվում են նաև Տագանրոգի և Ռյազանի թանգարաններում, Ռուսաստանի և Ֆինլանդիայի մասնավոր հավաքածուներում։
Հելսինկիի Սուրբ Նիկոլասի եկեղեցու համար (դստեր՝ Լյուդմիլայի հետ միասին) նկարել է սրբապատկերներ, Սուրբ Աստվածածին եկեղեցու համար «Գողգոթա» և «Плащаница» սրբապատկերները։


== Ընտանիք ==
Դուստր՝ Լյուդմիլա Վ. Պլատան (օրիորդական անունը՝ Ֆեոդորովա), նկարչուհի (5.8.1885 թ. - 7.2.1944 թ.): Ամուսնացել է Վալդեմար Պլատանի (ֆիններեն՝ Karl Waldemar Platan) հետ (24.10.1890 թ.  - 7.2.1944 թ.), երեխաներ չեն ունեցել, մահացել են Հելսինկիի ռմբակոծության ժամանակ։


== Պատկերասրահ ==

		
		
		


== Ծանոթագրություններ ==
Շվարցհայդե

Շվարցհայդե (գերմ.՝ Schwarzheide), քաղաք Գերմանիայում, Բրանդենբուրգի տարածքում։
Մտնում է Վերին Շպրեվալդ Լաուզիցի շրջանի կազմի մեջ։ Բնակչությունը 6053 մարդ է (2010 թվականի դեկտեմբերի 31–ի տվյալներով)։ Զբաղեցնում է 33,23 կմ² տարածք։ Պաշտոնական կոդը՝12 0 66 296։


== Ծանոթագրություններ ==


== Արտաքին հղումներ ==
Պաշտոնական էջ
Դորիս Անդերսոն

Դորիս Հիլդա Անդերսոն (CC OOnt, անգլ.՝ Doris Hilda Anderson, ծննդյան անունը` Հիլդա Դորիս Բաք, նոյեմբերի 10, 1921(1921-11-10), Կալգարի, Ալբերտա, Կանադա - մարտի 2, 2007(2007-03-02), Տորոնտո, Կանադա), կանադացի հեղինակ, լրագրող, կանանց իրավունքների պաշտպանության ակտիվիստ։


== Կենսագրություն ==
Դորիս Անդերսոնը ծնվել է Կանադայի Ալբերտա նահանգի Մեդիսին Հատ քաղաքում։ Սովորել է Crescent Heights ավագ դպրոցում, 1945 թվականին Ալբերտայի համալսարանից ստացել է արվեստի բակալավրի աստիճան։ 1957 թվականին ամուսնացել է իրավաբան Դեյվիդ Անդերսոնի հետ։
1957-1977 թվականներին Անդերսոնը եղել է Chatelaine ամսագրի խմբագիր, Եռակողմ հանձնաժողովի անդամ։ 1974 թվականին դարձել է Կանադայի շքանշանակիր։ 2002 թվականին խրախուսվել է որպես Companion:
1978 թվականին Տորոնտոյում Էգլինթոն ընտրական տարածքում հատուկ ընտրությունների ժամանակ Անդերսոնը Կանադայի Համայնքների պալատում որպես լիբերալ անհաջողության մատնվեց։ 1979 թվականին նա նշանակվեց Կանանց հարցերով Կանադայի խորհրդատվական միության նախագահ։ Նա աշխատանքներ է տարել կանանց իրավունքները Կանադայի Սահմանադրությունում և Իրավունքների և ազատության խարտիայում (բաժին 28) ներգրավելու համար։ 1982-1984 թվականներին եղել է Կանանց կարգավիճակի ազգային գործող կոմիտեի նախագահ։
1984-1993 թվականներին Անդերսոնը եղել է «Տորոնտոյի աստղի» սյունակագիր, 1992-1996 թվականներին` Էդուարդ արքայազնի կղզու համալսարանի ռեկտոր, 1998 թվականին` Օնտարիոյի մամլո Խորհրդի նախագահ։
Կյանքի վերջին տարիներին Անդերսոնի առողջական վիճակը վատթարացել է. 2001 թվականին ունեցել է սրտի անբավարարություն, 2006 թվականին Կոստա Ռիկա այցելելուց հետո բազմաթիվ այլ առողջական խնդիրներ են ի հայտ եկել։ 2007 թվականի փետրվարին Անդերսոնը տեղափոխվել է Տորոնտոյի Սուրբ Մայքլ հիվանդանոց, որտեղ մահացել է մարտի 2-ին, 85 տարեկան հասակում` թոքային ֆիբրոզից։


== Ընտրված գործեր ==
Rebel Daughter (1996, 1-55013-767-0)
The Unfinished Revolution: Status of Women in Twelve Countries, (1991, 0-385-25271-4)
Affairs of State, (1988, 0-3852-5154-8)
Rough Layout, (1981, 0-7710-0742-6)
Two Women, (1978, 0-7705-1653-X)


== Ծանոթագրություններ ==


== Արտաքին հղումներ ==
Library and Archives Canada: Doris Anderson
Ռոբրեկա

Ռոբրեկա (ռուս.՝ Робрека), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վոդլիցա գետի ձախ ափում՝ 46 կմ հեռավորության վրա։ Գետի երկարությունը 7 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Նևի, ենթաավազանը՝ Սվիրի։ Գետի ջրատնտեսային տեղամասը Օնեժսկի ավազանն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000017925
Հիդրոլոգիական ուսումնասիրությունների կոդը - 102001792
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 2
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(6288) 1984 ER1

(6288) 1984 ER1, աստերոիդ աստերոիդների գոտու արտաքին մասում։ Հայտնաբերվել է 1984 թվականի մարտի 2-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,206191 ա. մ., առավելագույնը մոտենում է 2,6768 ա. մ. հեռավորության վրա և հեռանում 3,7356 ա. մ.։ Արեգակի շուրջ մեկ ամբողջական պտույտ է կատարում 2096,92 երկրային օրվա ընթացքում, իր ուղեծրով շարժվելով միջինում 0,17168 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6288) 1984 ER1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շուվալովի պալատ

Շուվալովի պալատ (ռուս.՝ Дворец Шувалова), Իվան Շուվալովի առանձնատունը՝ կառուցված Ելիզավետինյան բարոկկո ոճով։ Գտնվում է Սանկտ Պետերբուրգում՝ տեղակայված է Իտալական և Մալայա Սադովայա փողոցների անկյունում։ Քաղաքում գտնվող Շուվալովի մի քանի պալատներից մեկն է։


== Պատմություն ==
18-րդ դարի կեսերին Մալայա Սադովայա (տուն 1) և Իտալական (տուն 25) փողոցների անկյունում գտնվող հողատարածքը պատկանել է Իվան Շուվալովին (1727-1797 թվականներ)։ Սրանով է պայմանավորված Մալայա Սադովայայի փողոցի առաջին անվանումը՝ Շուվալի նրբանցք (1781-1798 թվականներ)։
Առանձնատունը կառուցվել է 1753-1755 թվականներին ճարտարապետ Սավվա Չևակինսկու կողմից։ Այս շենքում է եղել Իվան Իվանովիչի պատկերասրահը։ 1770-ական թվականների կեսերին նոր սեփականատիրոջ՝ արքայազն Ալեքսանդր Վյազեմսկու համար շենքի ինտերիերը փոխվել է։

18-րդ դարի վերջում շենքն անցավ պետական իրավասության ներքո և մինչև 1917 թվականն այնտեղ տեղավորվեց Ռուսաստանի կայսրության արդարադատության նախարարությունը, իսկ հետագայում`ժամանակավոր կառավարությունը։
1918 թվականից այստեղ է գտնվել Բժշկական կանխարգելման կենտրոնի հիգիենայի թանգարանը։ Թանգարանի ցուցադրությունը պատմում է մարդու անատոմիայի և ֆիզիոլոգիայի, վատ սովորությունների դեմ պայքարի, սեռական կրթության, ՁԻԱՀ-ի կանխարգելման, ճառագայթային հիգիենայի մասին։


== Գրականություն ==
Зодчие Санкт-Петербурга. XVIII век / сост. В. Г. Исаченко; ред. Ю. Артемьева, С. Прохватилова. - СПб.: Лениздат, 1997. - 1021 с. - ISBN 5-289-01585-X.
Зодчие Санкт-Петербурга. XIX - начало XX века / сост. В. Г. Исаченко; ред. Ю. Артемьева, С. Прохватилова. - СПб.: Лениздат, 1998. - 1070 с. - ISBN 5-289-01586-8.
Իգոր Զասլավսկի

Իգոր Դմիտրիևիչ Զասլավսկի (հոկտեմբերի 29, 1932(1932-10-29), Լենինգրադ, ՌԽՖՍՀ, ԽՍՀՄ - հոկտեմբերի 14, 2019(2019-10-14)), ֆիզիկամաթեմատիկական գիտությունների դոկտոր (1988),  պրոֆեսոր (1992), ՀՀ ԳԱԱ թղթակից անդամ (2000)։


== Կենսագրություն ==
Իգոր Զասլավսկին ծնվել է 1932 թվականին Լենինգրադում։ 1954 թվականին ավարտել է Լենինգրադի պետական համալսարանը։ 1961 թվականից դասավանդել է Երևանի պետական համալսարանում (դոցենտ, պրոֆեսոր, 1961), 1961 թվականից եղել է ՀՀ ԳԱԱ Ինֆորմատիկայի և ավտոմատացման պրոբլեմների ինստիտուտի բաժնի վարիչ, մաթեմատիկական տրամաբանության և ավտոմատացված տրամաբանական արտածման լաբորատորիայի գլխավոր գիտաշխատող։
Աշխատանքները վերաբերում են մաթեմատիկական տրամաբանությանը, ալգորիթմների տեսությանը, մաթեմատիկական կիբեռնետիկային։


== Երկեր ==
Տրամաբանության դերը փաստարկման պրոցեսում, 1998։
Симметрическая конструктивная логика, 1978:
Математические вопросы кибернетики и вычислительной техники, 1975:
Трансформационная логика и логика символического языка, 1999:


== Ծանոթագրություններ ==
Չաթ Ներքին

Չաթ Ներքին, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Չաթ գետի ափին, Սուկավետ լեռան հարավ-արևմտայան փեշի վրա, Ալաշկերտ քաղաքից 18 կմ հյուսիս-արևելք։


== Աշխարհագրություն ==
Գյուղից հյուսիս-արևմուտք գտնվում էր Վերին Չաթ գետակը։


== Բնակչություն ==
1877-1878 թվականներին ուներ 7 տուն, իսկ XX դարի սկզբներին` 16 տուն քուրդ բնակիչ։


== Տնտեսություն ==
Բնակչության հիմնական զբաղմունքը անսանպահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ֆելոդերմ

Ֆելոդերմ (հին հունարեն՝ φελλός - «խցան» և δέρμα - «մաշկ» բառերից), բույսերի պերիդերմի ներքին շերտը, որն առաջանում է ֆելոգենի բջիջների կիսման հետևանքով։ Ֆելոդերմի բջիջներն իրենց ձևով հիշեցնում են ֆենոգենի բջիջներին, իսկ թաղանթների կազմությամբ և պարունակությամբ նման են առաջնային կեղևի պարենքիմային բջիջներին կամ լուբային պարենքիմին, սակայն դրանցից տարբերվում են ճառագայթաձև դասավորությամբ։
Որոշ բույսերի (օրինակ՝ սոճու) արմատներում ֆելոդերմը վեր է ածվում պահեստվող հյուսվածքի։
Հաջինի շրջան

Հաջինի շրջան, (արաբ․՝ ناحية هجين‎‎) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Աբու Քամալի գավառի 4 շրջաններից մեկը։
Վարչական կենտրոնն է Հաջին քաղաքը։ 2004 թվականի մարդահամարի տվյալներով շրջանը ունի 97 870 բնակչություն։ Հիմնական զբաղմունքը անասնապահությունն է՝ ուղտաբուծություն, խոշոր և մանր եղջերավոր անասուններ։ Մերձավոր Արևելքի ամենաերկար գետի՝ Եփրատի ափին գտնվելու շնորհիվ բնակչությունը կարողանում է զբաղվել ոռոգովի երկրագործությամբ։
Ունի 3 գյուղեր և ավաններ՝

Աբու Համմամ (أبو حمام)
Ալ-Քաշքիա (الكشكية)
Ղրանիջ (غرانيج)


== Ծանոթագրություններ ==
Ամասիա Հայկազունի

Ամասիա Հայկազունի (ծննդյան թվականն անհայտ - մ.թ.ա. 1908, Արմավիր), Հայոց նահապետ արքա մ.թ.ա. 1940 - մ.թ.ա. 1908 թվականներին, Արամայիս Հայկազունու որդին, Արամանյակ Հայկազունու թոռը, Հայկ նահապետի ծոռը, Շարա Հայկազունու և Երաստ Հայկազունու եղբայրը, Հայկազունիների արքայական տոհմից։ Ամասիա Հայկազունի ուներ երեք որդի՝ Գեղամ Հայկազունի, Փառոխ Հայկազունի և Ցոլակ Հայկազունի։
Ամասիան ժառանգում է հորից արգավանդ դաշտավայրը և Արմավիր քաղաքը։ Ունենալով իր երեք որդիներին, նա անցնում է Երասխ գետը և հարավային լեռան ստորոտին կառուցում երկու բնակավայր՝ Փառիխոտ և Ցոլակերտ, որտեղ բնակեցնում է իր երկու փոքր որդիներին` Փառոխին ու Ցոլակին։ Բարձր հարավային լեռը նրա անունով կոչվում է Մասիս։ Կյանքի մնացած տարիները անցկացնում է Արմավիրում։ Ամասիային հաջորդում է ավագ որդին՝ Գեղամ Հայկազունին։


=== Աղբյուրներ ===
«Հայոց անձնանունների բառարան», Հրաչեայ Աճառեան, Երեւան, 1942, Հատոր 1, Ցուցակ 1, Էջ 115
«Հայոց Պատմություն», Մովսես Խորենացի, 1961, Երևան, Գլուխ Ա. ե, ժբ
«Պատմութիւն», Սեբեոս Բագրատունի, Ա. էջ 3, 5
«Պատմութիւն Հայոց», Ուխտանես, Ա. է, ժզ
«Պատմութիւն Աղուանից», Մովսես Կաղանկատվացի, 1860, Փարիզ, հրատ.՝ Կարապետ Շահնազարյան, Հատոր Ա. ժե (Արմայիսա)
«Պատմութիւն», Վարդան Արևելցի, է
«Հաւաքմունք ի գրոց պատմագրաց յաղագս գիւտի ժամանակաց անցելոց մինչեւ ի ներկայս», Սամուել Անեցի, Գ
Էստրե Տուտեն

Էստրե Տուտեն (նորվ.՝ Østre Toten), կոմունա Նորվեգիայի Օպլանդ ֆյուլքեյում։ Կոմունայի վարչական կենտրոնը Լենա քաղաքն է։ Պաշտոնական լեզուն բուկմոլն է։ Զբաղեցնում է 561.76  կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին։


== Էստրե Տուտենի զինանշանը ==
Էստրե Տուտեն կոմունայի զինանշանը հաստատվել է 1987 թվականի մարտի 27-ին և իրենից ներկայացնում է կանաչ գույնով ներկված վահան, ներքևի մասը սուր, որի վրա պատկերված է կարտոֆիլի թուփ։ Կանաչ գույնը խորհրդանշում է գյուղատնտեսությունը, իսկ կարտոֆիլի թուփը հիշեցնում է, որ կոմունայի գյուղատնտեսական հիմնական մշակաբույսը կարտոֆիլն է։


== Բնակչություն ==
Համաձայն 2008 թվականի մարդահամարի տվյալների՝ Էստրե Տուտեն կոմունայում բնակվում է 14459 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա՝ աճի միտում ունենալով։


== Պատկերասրահ ==

		
		
		


== Աղբյուրներ ==
Store norske leksikon.(նորվ.)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2009-08-15 at the Wayback Machine.(նորվ.)


== Ծանոթագրություններ ==
Վիգոնովո

Վիգոնովո (իտալերեն՝ Vigonovo), կոմունա Իտալիայում, գտնվում է Վենետո մարզում՝ Վենետիկ գավառում։
Բնակչությունը կազմում է 8766 մարդ։ Խտությունը կազմում է 671 մարդ/կմ²։ Տարածքը գրավում է 12 կմ²։ Փոստային ինդեքս՝ 30030։ Հեռախոսային կոդ՝ 049։
Ուրց Կոչիի

Ուրց Կոչիի (լատ.՝ Thymus kotschyanus), խուլեղինջազգիների ընտանիքին պատկանող դեղաբույս։


== Նկարագրություն ==
5-15 սմ բարձրությամբ, տեղ-տեղ արմատավորվող բազմամյա, լավ մեղրատու, գեղազարդային փոքր կիսաթուփ է, որի սողացող ցողունները ստորին մասում փայտացած են։ Կարճակոթ մանր տերևները, որոնք պատված են եթերային յուղ պարունակող գեղձիկներով, բազմաթիվ վեր բարձրացող ծաղկակիր ցողունների վրա հակադիր դասավորված են օվալաձև կամ նշտարաձև։ Կազմելով գլխիկանման ծաղկաբույլեր` երկշուրթ սպիտակ, մանուշակագույն կամ վարդագույն ծաղիկները աճում են օղակներով փոքրիկ ճյուղերի գագաթներին։ Համարյա գնդաձև պտուղները մուգ գորշագույն շատ մանր ընկուզիկներ են։


== Տարածվածություն ==
Աճում է ստորին և միջին լեռնային գոտիների չոր լանջերին։ Հանդիպում է բոլոր մարզերում։


== Նշանակություն ==
Բուժական նպատակներով օգտագործում են բույսի վերգետնյա մասը, որը հավաքում են ծաղկման շրջանում։ Ուրցի վերգետնյա մասը պարունակում է դաբաղանյութեր, դառնանյութեր, օրգանական թթուներ, խեժ, ֆլավոնային գլիկոզիդներ, ուրսոլաթթու, օլեինաթթու, եռտերպենոիդներ, ճարպային յուղեր և եթերային յուղ, որի մեջ կուտակվում են ֆենոլներ, թիմոլ և կարվակրոլ, ինչպես նաև լինալոոլ, պինեն, ցիմոլ և այլ տերպեններ։


== Ծանոթագրություններ ==
Զանգվածային սպանություն Կլեչկայում

Զանգվածային սպանություն Կլեչկայում, 1998 թվականի հուլիսին Կոսովոյի Ազատագրության Բանակի անդամներ 22 քաղաքացիական սերբերի զանգվածային սպանություն։
1998 թվականի ձմռանը ԿԱԲ-ն սկսել է զինված պայքար Կոսովոյի և Մեթոխիայի հարավսլավական ինքնավար երկրամասի անկախության համար՝ գրոհելով ոստիկանության պարեկներին ու խաղաղ բնակիչներին։ ԿԱԲ-ի հենակետերից մեկը Կլեչկա գյուղի ճամբարն էր, որտեղ ընթանում էր նորակոչիկների պատրաստումը և գտնվում էր զենքի պահեստը։ 
1998 թվականի հուլիսի 22-ին Օրախովացի համար մղված մարտում կրած պարտությունից հետո ԿԱԲ-ի անդամները քաղաքում առևանգված 43 քաղաքացիական սերբ են տեղակայել։ Բացի այդ, այնտեղ են գտնվել Հարավսլավիայի ՆԳՆ-ի գերեվարված աշխատակիցները։ Ճամբարում նրանք ենթարկվել են կտտանքների, իսկ կանայք բռնաբարվել են։ Հուլիսի վերջին 22 քաղաքացիական սերբեր մահապատժի են ենթարկվել, իսկ նրանց մարմինները այրել են կրաքարի վառարանում։ 
Ոստիկանության գործողություններից հետո Մալիշևի շրջանում Կլեչկան գրավել են Հարավսլավիայի ՆԳՆ ուժերը, որոնք հայտնաբերել են մահապատժի ենթարկվածների աճյունները։ 1998 թվականի օգոստոսի 28-ին գյուղ այցելած լրագրողներին ՆԳՆ մամուլի քարտուղարը ցույց է տվել ԿԱԲ-ի ճամբարն ու դիակների այրման վայրը։ Իրենց հերթին ԿԱԲ-ի ներկայացուցիչները հայտարարել են, որ խոսքը հարավսլավացի ուժայինների կազմակերպած կեղծարարության մասին է։
2001 թվականին հարավսլավական դատարանը Նիշում Լյուանին և Բեքիմ Մազրեկին դատապարտել է ահաբեկչության համար յուրաքանչյուրի 20 տարվա ազատազրկման։ Դատարանի դատավճռի համաձայն՝ դատապարտյալները 1998 թվականի հուլիսի վերջին անձամբ են մասնակցել բանտային մահապատիժներին։ Սերբիայի Գերագույն դատարանը չեղյալ է հայտարարել այդ դատավճիռը, իսկ Մազրեկ եղբայրները ազատ են արձակվել և ավելի ուշ հրաժարվել են ներկայանալ այդ գործով նոր դատարան։ 
2012 թվականին Կոսովոյի մասնակիորեն ճանաչված Հանրապետության դատական մարմինները սկսել են հետաքննել կտտանքների մեջ կատարված սպանությունները։ Մեղադրանքն առաջադրվել է Կոսովոյի տասը ալբանացիների դեմ, այդ թվում՝ Կոսովոյի այդ հատվածում ԿԱԲ-ի հրամանատարներից մեկի՝ Ֆաթմիր Լիմայի դեմ։ Լիմայի դեմ ցուցմունք է տվել ճամբարի նախկին պետ Ագիմ Զոգայը։ Նրա խոսքով՝ սերբերին մահապատժի ենթարկելու հրամանը տվել է անձամբ Լիմայը, իսկ նրանցից բացի ճամբարում պահվել են նաև ալբանացիները, այդ թվում՝ ԿԱԲ-ի անդամները, որոնց Լիմայը կասկածում էր հարավսլավական իշխանություններին հավատարմության մեջ կամ դրանցում աշխատելու մեջ։ Երկար հետաքննությունից հետո դատարանը վճիռ է կայացրել, որի համաձայն, Լիմայը և մյուս մեղադրյալները պատասխանատվություն չեն կրել կտտանքների մեջ սպանությունների համար։ 2017 թվականի մայիսի 24-ին Պրիշտինայի Գերագույն դատարանը հաստատել է նախնական դատավճիռը։


== Ծանոթագրություններ ==
Փարվանա (գետ)

Անվան այլ կիրառումների համար տե՛ս՝ Փարվանա (այլ կիրառումներ)Փարվանա նաև Թափարվան (վրաց.` ფარავანი), գետ Վրաստանում, Ջավախքի բարձրավանդակի հյուսիսում, ծովի մակարդակից 2073 մ բարձրության վրա։ Կուր գետի աջ վտակն է։


== Նկարագիրը ==
Սկիզբ է առնում Փարվանա լճից և սկզբնապես հոսում դեպի հարավ, իսկ հետո թեքվելով դեպի հյուսիս, Ախալքալաքի միջով հոսելով, Խերթվիս գյուղի մոտ միախառնվում է Կուրին։

Երկարությունը 74 կմ է։
Ջրհավաք ավազանը՝ 2280 կմ²։
Գետի ծախսը գետաբերանի մոտ (գյուղ Խերթվիս) մոտ 19 մ³/վ է։
Տարեկան միջին ծախսը` 28,9 մ³/վ։
Տարեկան հոսքը՝ 597 միլիոն մ³։Վարարում է գարնանը, հիմնականում ձնհալից և անձրևաջրերից։ Ջրերն օգտագործվում են ոռոգման նպատակով։ Գետահովիտն ունի ռեկրեացիոն մեծ հնարավորություններ։ Գետի վրա կառուցվել է հիդրոէլեկտրակայան։
Սերգա (Յոմբայի վտակ)

Անվան այլ կիրառումների համար տե՛ս՝ Սերգա (այլ կիրառումներ)Սերգա (ռուս.՝ Серга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Յոմբա գետի աջ ափում՝ 4 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005535
Հիդրոլոգիական ուսումնասիրությունների կոդը - 103000553
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վյազովսկի

Վյազովսկի (ռուս.՝ Вязовский, բաշկիրերեն՝ Вязовка), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 148 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նեպտունի արբանյակներ

Նեպտունի արբանյակներ, Նեպտուն մոլորակի բնական արբանյակներ։ Ներկա պահին հայտնի են 13 արբանյակ։ 
Արբանյակներից ամենամեծը Տրիտոնն է, այն հայտնաբերվել է Ուիլիամ Լասսելի կողմից 1846 թվականին, Նեպտունի հայտնաբերումից ընդամենը 17 օր անց։ Հաջորդ արբանյակը հայտնաբերվել է ավելի քան հարյուր տարի անց, այն կոչվել է Ներեիդա։ Նեպտունի արբանյակների անունները տրվում են օգտագործելով հունական դիցաբանության ծովային նիմֆաների անունները։
Տրիտոնը Արեգակնային համակարգի ամենամեծ անկանոն արբանյակն է, այն ունի հակադարձ պտույտի շարժում և նրա առանցքը չափազանց թեքված է Նեպտունի հասարակածի նկատմամբ։ Մեծությամբ հաջորդ անկանոն արբանյակը Սատուրնի Ֆիբի արբանյակն է, որը կազմում է Տրիտոնի զանգվածի ընդամենը 0.03%-ը։


== Նեպտունի արբանյակների տվյալներ ==


== Տես նաև ==
Սատուրնի արբանյակներ
Յուպիտերի արբանյակներ
Ուրանի արբանյակներ
Նեպտունի օղակներ


== Հղումներ ==
Նեպտունի արբանյակների տվյալները (ռուս.)
Ֆավինյանա

Ֆավինյանա (իտալերեն՝ Favignana), կոմունա Իտալիայում, Սիցիլիայի մարզում՝ Տրապանի գավառում։
Բնակչությունը կազմում է 4106 մարդ, բնակչության խտությունը կազմում է 111 մարդ/կմ²։ Զբաղեցնում է 37 կմ² մակերես տարածք։
Փոստային ինդեքսն է՝ 91023։ Հեռախոսային կոդը՝ 0923։
Կոմունան գտնվում է Էգադյան արշիպելագի կղզիներում՝ Ֆավինյանա, Մարետտիմո և Լևանցո։
Կոմունայում սեպտեմբերի 14-ին հատկապես նշվում է Սուրբ Խաչի վեհացումը։


== Ժողովրդագրություն ==


== Արտաքին հղումներ ==
[1]
[2]
Պետական մարմիններ

Պետական մարմիններ, իշխանությամբ օժտված կազմակերպություններ, որոնք մշակում և իրականացնում են պետության քաղաքականությունը։
Պետական մարմինների շարքին են դասվում՝

պետական իշխանության մարմինները (բարձրագույն և տեղական) ․պառլամենտ
պետության գլուխ
կառավարություն
տեղական ինքնավարության մարմիններպետական կառավարման մարմինները՝կառավարություն
նախարարություններ
այլ գերատեսչություններ
կառավարման տեղական մարմիններարդարադատության մարմինները
դատախազության մարմինները։Ըստ կազմավորման մեթոդների տարբերում են

նշանակովի պետական մարմիններ
ընտրովի պետական մարմիններԸստ որոշումներ ընդունելու կարգի տարբերվում են՝

կոլեգիալ պետական մարմիններ
միանձնյա պետական մարմիններԸստ լիազորությունների տարբերում են՝

ընդհանուր պետական մարմիններ
հատուկ (ճյուղային) իրավասության պետական մարմիններԸստ գործունեության բնագավառի տարբերում են՝

կենտրոնական պետական մարմիններ
տեղական պետական մարմիններ։
Բիշոջո

Բիշոջո (ճապ.՝ 美少女 գեղեցիկ օրիորդ), ճապոնական տերմին, որը սովորաբար վերաբերվում է երիտասարդ սիրուն աղջիկներին, հաճախ՝ բարձր դասարանցիներին։ Բիշոջո բառը չի հիշատակվում որպես բառ Kōjien Ճապոներեն բառարանում։ Բիշոջո տարբերակը բնորոշում է պատանիության տարիքից ցածր աղջկա։ Անիմեում ու մանգայում, մանավանդ՝ օտակուների շարքերում, տերմինը կարող է բնորոշել կարծրատիպային կանացի կերպար՝ երիտասարդ սիրուն աղջկա, այսպիսի կերպարներով սյուժե կամ նկարագրման որոշակի ոճ։


== Անիմեում ու մանգայում ==
Բիշոջո կերպարներ կան անիմեի ու մանգայի գրեթե բոլոր ժանրերում, սկսած շոջոյից, վերջացրած մեխայով, մասնավորապես՝ ժամադրական խաղերում ու տեսողական վեպերում (հայտնի որպես բիշոջո խաղեր), ու հարեմային անիմեում ու մանգայում։ Այն երբեմն շփոթում են նմանատիպ հնչողությամբ շոջոյի հետ, բայց բիշոջոն վերաբերվում է կերպարի սեռին ու հատկանիշներին, իսկ «շոջո»-ն` լսարանին։ Չնայած բիշոջոն ժանր չէ, այլ կերպարի ոճ, սերիալները, որոնցում շատ են ներկայացվում այսպիսի կերպարները, օրինակ՝ «հարեմ»-ն ու տեսողական վեպերը, երբեմն ոչ պաշտոնապես կոչվում են «բիշոջո սերիալներ»։ Քանի որ այս սերիալների գլխավոր բնութագրիչը նկարելու ոճն ու գերիչ կանացի կերպարներն են, տերմինը երբեմն ընկալվում է բացասական երանգով, որպես «ժանր», որը կախված է միայն սիրունիկ կերպարների ախպորժելիությունից, այլ ոչ բովանդակությունից կամ սյուժեից։


== Մրցույթներ ==
Հեռուստատեսային գեղեցկության մրցույթ՝ Ճապոնական Բիշոջո մրցույթը (the Japan Bishojo Contest) հեռարձակվել է 1985 թվականից։ Երգչուհի Այա Ուետոն առաջին անգամ հայտնի դարձավ այս մրցույթի շնորհիվ 12 տարեկան հասակում։ Մոդել և դերասանումի Րյոքո Յոնեկուրան նույնպես հաղթել է բիշոջո մրցույթը 1992 թվականին։


== Ծանոթագրություններ ==
Կատերինովկա (գյուղ, Դոլինսկայայի շրջան)

Անվան այլ կիրառումների համար տե՛ս՝ ԿատերինովկաԿատերինովկա (ուկրաիներեն՝ Катеринівка), գյուղ Ուկրաինայի Կիրովոգրադի մարզի Դոլինսկայայի շրջանում։
2001 թվականի տվյալներով Կատերինովկա գյուղում բնակվում էր 335 մարդ։ Բնակավայրը զբաղեցնում է 0,741 կմ² տարածք։ Բնակչության խտությունը կազմում էր 452,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վելիկոսերբուլովկա

Վելիկոսերբուլովկա (ուկրաիներեն՝ Великосербулівка), գյուղ Ուկրաինայի Նիկոլաևի մարզի Ելանեցի շրջանում։ Հիմնադրվել է 1751 թվականին։
2001 թվականի տվյալներով Վելիկոսերբուլովկա գյուղում բնակվում էր 785 մարդ։ Բնակավայրը զբաղեցնում է 2,19 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարկովո (գյուղ, Սովետսկիի շրջան)

Անվան այլ կիրառումների համար տե՛ս՝ ՄարկովոՄարկովո (ուկրաիներեն՝ Маркове, Ղրիմի թաթարերեն՝ Mamat Şaqul), գյուղ Ուկրաինայի Ղրիմի Ինքնավար Հանրապետության Սովետսկիի շրջանում։ Բնակավայրը նախկինում նաև անվանվել է Շակուլ։
2001 թվականի տվյալներով Մարկովո գյուղում բնակվում էր 446 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ինջա (Ղազախի գավառ)

Ինջա, ավան Արևելյան Հայաստանում, Ելիզավետպոլի նահանգի Ղազախի գավառում։
Բնակչության մասին տեղեկություններ հայտնի չեն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Նուռի

Նուռի (իտալերեն՝ Nurri), կոմունա Իտալիայում՝ Սարդինիա մարզի Կալիարի գավառում։
Բնակչությունը կազմում է 2431 մարդ, բնակչության խտությունը կազմում է 32,9 մարդ/կմ²։ Զբաղեցնում է 73,9 կմ² տարածք։ Փոստային ինդեքս՝ 8035։ Հեռախոսային կոդ՝0782:


== Ծանոթագրություններ ==


== Արտաքին հղումներ ==
Համայնքի պաշտոնական կայքէջը (իտալերեն)
Nurri en comunas.it (իտալերեն)
Սինեկյու

Սինեկյու (ռուս.՝ Синъекъю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Տուրունվոժ գետի աջ ափին՝ 7 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000075113
Կոդը ըստ հիդրոլոգիական հետազոտության (ՌԴ) — 103007511
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ակրի (նահանգ)

Ակրի (պորտ.՝ Acre), նահանգ Բրազիլիայի հյուսիս-արևմուտքում, մտնում է Հյուսիսային տարածաշրջանի մեջ։ Սահմանակից է Բրազիլիայի Ամազոնաս նահանգի հետ հյուսիսում, Ռոդոնիա նահանգի հետ արևելքում, ինչպես նաև հարավ-արևելքում Բոլիվիայի և հարավ-արևմուտքում Պերուի հետ։ Վարչական կենտրոնն է Ռիու-Բրանկու քաղաքը։
Նահանգի անվանումը առաջացել է Ակրի գետից, որը Պուրուսի վտակն է։ Անվանումը տեղացի հնդկացիների լեզվից թարգմանվում է որպես «կայմանների գետ»։


== Ծանոթագրություններ ==


== Արտաքին հղումներ ==
Նահանգի պաշտոնական կայք
Ռեբասե (այլ կիրառումներ)

Ռեբասե անունը կամ տերմինը կարող է վերաբերել հետևյալ հոդվածներին․

Ռեբասե - գյուղ Էստոնիայի Պաիստու շրջանի կազմում։
Ռեբասե - գյուղ Էստոնիայի Կամբյա շրջանի կազմում։
Մերիթսեգեր

Մերիթսեգեր (եգիպ.՝ Mr.t sgr  — «սիրելի լռություն» կամ «լռություն ստեղծող սիրեցյալը (Օսիրիսի)»), հին եգիպտական դիցաբանությունում, Նեղոսի շրջանում, նա Ֆիվանական մեծ գերեզմանոցների աստվածուհին է՝ գերեզմանների հովանավորն (հատկապես Կայսրուհիների Հովիտի) ու դամբարանների ստեղծողը։ Համարվում էր, որ Մերիթսեգերը հսկում է գերեզմանները և մահացածների հանգիստը։


== Նկարագրություն ==
Ներկայացվում է առյուծի կամ կնոջ մարմնով և օձի գլխով ː Կնոջ մարմնով և օձի գլխով կամ պսակավորվաշ փետուրով և ձեռքին դանակով Մերեթսեգերը ներկայացված է Ուասի գավազանի վրայի պատկերներում։


== Պաշտամունք ==

Մերիթսեգերի պասհտամունքը տարածվել է Եգիպտոսի նոր թագավորությունում (Ք.ա. 1550—1070 թվականներին)։ Մերիտսեգերի պաշտամունքը իր գագաթնակետին է հասել  Էսնեի Լուքսոր քաղաքում, XVIII դինաստիայի ժամանակաշրջանում։ Մերիթսեգերի պասհտամունքի կենտրոնը մի գյուղ է (գտնվում է ժամանակակից Դեյլ էլ-Մեդինա շրջանում), որտեղ ապրում էին արհեստավորներ («ճշմարտության վայրի սպասավորները»), գերեզմաններ կառուցողներ և նկարիչներː Այստեղ՝ բացառությամբ Կասյրուհիների հովիտ տանող ճանապարհի վրա, Մերիթսեգերը կառուցել է ոչ մեծ քարե տաճարներ, քարակոթողներ նվիրված Մերիթսեգերին, և զանազան մատուռներ Հոլմի ստորոտին (ժամանակակից էլ-Կուռմ) ː
Ահեղ և արդար աստվածուհին ավելի ուշ ասոցացվել է Հետհոռի հետ, ում երբեմն անվանում էին «Արևմուտքի Աստված» և «Մեծ գերեզմանների կին», ով բացում էր անդրշիրիմյան աշխարհի դռները։ Ֆիվանական գերեզմաների հետ նեղ կապերի պատճառով, աստվածուհու պաշտամունքը լայն տարածում չստացավ։ Երբ Կայսրուհիների հովիտը այլևս չօգտագործվեց, Մերիսթսեգերը մայրաքաղաքում կորցրեց իր երբեմնի կարգավիճակը և նրան դադարեցին երկրպագել ː


== Ծանոթագրություններ ==
Պարդինես

Պարդինես  (կատ․՝Pardines), մունիցիպալիտետ Իսպանիայում։ Գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ռիպոլիես շրջանում։ Տարածքը կազմում է 31․1 կմ2, բնակչությունը՝ 161 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Веб мэрии
Информация Правительства Каталонии Archived 2007-09-26 at the Wayback Machine.
Informació de l'Institut d'Estadística de Catalunya
Միրդոն

Միրդոն, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Բոլաք

Բոլաք, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ազարյան (Վանի գավառ)

Անվան այլ կիրառումների համար տե՛ս՝ Ազարյան (այլ կիրառումներ)Ազարյան, գյուղ Արևմտյան Հայաստանում, Վանի վիլայեթի Վանի գավառում, Վան քաղաքից 52-53 կմ հյուսիս-արևելք՝ Արճակ լճի մոտակայքում, սարահարթի վրա։
XX դարի սկզբին ուներ 170 հայ բնակիչ։ Բնակիչների հիմնական զբաղմունքը անասնապահությունն ու այգեգործությունն էր։
Բնակիչները թուրքերի կողմից ոչնչացվել է 1915-1918 թվականների կոտորածներին։ Փրկվածները գաղթել են Արևելյան Հայաստան։


== Ծանոթագրություններ ==
Յուրի Մովսիսյան (տնտեսագետ)

Յուրի Թադևոսի Մովսիսյան (հուլիսի 14, 1929(1929-07-14), Ստեփանակերտ, Ադրբեջանական ԽՍՀ, ԱԽՖՍՀ, ԽՍՀՄ - հունիսի 3, 1994(1994-06-03), Երևան, Հայաստան), հայ տնտեսագետ։ Տնտեսագիտության դոկտոր (1978), պրոֆեսոր (1981): ՀԽՍՀ պետպլանի բաժնի վարիչ (1974-1977), ԵԺԻ-ի գիտական գծով փոխտնօրեն (1979-1984)։ ԵՊՀ տնտեսագիտական կիբեռնետիկայի ֆակուլտետի դեկան (1984-1990), տնտեսագիտական ֆակուլտետի կիբեռնետիկայի ֆակուլտետի պրոֆեսոր (1991-1994):


== Կենսագրություն ==
Յուրի Մովսիսյանը ծնվել է 1929 թվականի հուլիսի 14-ին, Ստեփանակերտում։ 1955 թվականին ավարտել է Բաքվի նավթի և քիմիայի ինստիտուտը։ 1969-1974 թվականներին եղել է Տնտեսագիտության և պլանավորման հայկական գիտահետազոտական ինստիտուտի փոխտնօրեն և տնտեսագիտական մաթեմատիկայի մեթոդների բաժնի վարիչ։ 1979-1984 թվականներին եղել է Երևանի ժողովրդական տնտեսության ինստիտուտի պրոռեկտոր, 1984-1990 թվականներին՝ Երևանի պետական համալսարանի տնտեսագիտության կիբեռնետիկայի ֆակուլտետի դեկան, 1991-1994 թվականներին՝ պրոֆեսոր։
Աշխատանքները վերաբերում են պլանավորման մեջ մաթեմատիկայի մեթոդների և մոդելների կիրառման, տարածքային ժողտնտեսության համակարգերի լավարկման չափանիշների ընտրության խնդիրներին։ Մովսիսյանի ղեկավարությամբ մշակվել է ՀՀ տնտեսական ինքնուրույնության և ազատ ձեռնարկատիրական գործունեության հիմնածրագիր (1990):
ՀՀ ԳԽ պատգամավոր (1990-1994 թվականներին, ԳԽ տնտեսական ինքնուրույնության և տնտեսական զարգացման մշտական հանձնաժողովի նախագահ՝ 1990-1991 թվականներին)։
Մահացել է 1994 թվականին, Երևանում։


== Երկեր ==
Մաթեմատիկական մեթոդները և մոդելները պլանավորման մեջ, Երևան, 1986 (համահեղինակ)։
Научно-техническая революция и экономическая теория, 1988.
Проблемы оптимизации плановых решений в экономических регионах, 1986.


== Ծանոթագրություններ ==
Եպես

Եպես  (իսպ.՝ Yepes), քաղաք և մունիցիպալիտետ Իսպանիայում, գտնվում է Բարսելոնա պրովինցիայում՝ Կատալոնիա ինքնավար մարզի կազմում։ Մունիցիպալիտետը գտնվում է Վալյես Օքսիդենտալ շրջանի կազմում։ Տարածքը կազմում է 85 կմ²։ Բնակչությունը՝ 5212 մարդ (ըստ 2010 թվականի)։ Քաղաքը պրովինցիայի վարչական կենտրոնից գտնվում է 39 կմ հեռավորության վրա։
Բնակչության հովանավոր սուրբն է Բենիտո Աբադը։


== Բնակչություն ==


== Ծանոթագրություններ ==


== Արտաքին հղումներ ==
Diputación de Toledo
Աշխարհի ամենաշատ այցելված թանգարանների ցանկ (2015)

Աշխարհի ամենաշատ այցելվող թանգարանների ցանկ թվարկում է  այցելուների կողմից ամենամեծ հետաքրքրություն առաջացնող  63 թանգարան ու գեղարվեստական պատկերասրահ, որոնց ցուցանմուշները մեծամասամբ բաղկացած են գեղարվեստական արժեքներից։ Որպես գեղարվեստական արժեք ի նկատի է առնվում  քանդակները, գեղանկարչությունը, գծանկարչությունը, լուսանկարչական արվեստը և դեկորատիվ կիրառական արվեստը։
Ցուցակում ներառված չեն զբոսաշրջային տեսարժան վայրերը, որոնք գեղարվեստական թանգարաններ չեն ներկայացնում իրենցից (օրինակ Պեկինի  արգելված քաղաքը)։ Ցուցակում չեն ներառվում նաև թանգարաններ, որոնց ցուցանմուշները գեղարվեստական գործեր են, բայց դրանք առաջին հերթին մասնագիտացված թանգարաններ են և նվիրված են կոնկրետ թեմաների (օրինակ Լոնդոնի բնագիտական թանգարանը), ինչպես նաև բաց թանգարան զբոսայգիները (օրինակ` Մոսկվայի Մուզեոն զբոսայգին)։


== Ծանոթագրություններ ==


== Արտաքին հղումներ ==
«Рейтинг. Самые посещаемые музеи и выставки в мире в 2015 году. Часть первая»։ The Art Newspaper 
«Visitor Figures 2015: The grand totals: exhibition and museum attendance numbers worldwide»։ The Art Newspaper
Նյուբերի շրջան (Հարավային Կարոլինա)

Նյուբերի շրջան (անգլ.՝ Newberry County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածությունը 1.676 կմ² է, բնակչությունը՝ 36.108 մարդ (2000 թ. տվյալներով)։ Շրջկենտրոնն է Նյուբերի բնակավայրը։ Կազմավորվել է 1785 թ.։
Մեծ Տալովկա (Կինտերեպի վտակ)

Մեծ Տալովկա (Կինտերեպի վտակ) (ռուս.՝ Большая Таловка (приток Кинтерепа)), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կինտերեպ աջ ափով՝ 20 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, Բարնաուլ քաղաքից մինչև Նավարասիսկի հէկը։ Գետի գետային ավազանը Չումիշ գետն է՝ մինչև Տոմի։ Ինչպես նաև գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200004619
Հիդրոլոգիական ուսումնասիրությունների կոդը - 115200461
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Զիգֆրիդ և Ռոյ

Զիգֆրիդ և Ռոյ (գերմ.՝ Siegfried & Roy), նախկին էստրադայի  արտիստներ Զիգֆրիդ Ֆիշբախերի և Ռոյ Հորնի գերմանա-ամերիկյան դուետը, որը դարձել  հայտնի ի շնորհիվ սպիտակ առյուծների և սպիտակ վագրերի հետ իրենց ներկայացումների։
1990 թվականից սկսած մինչև 2003 թվականի հոկտեմբերի 3-ը, երբ վնասվածքի պատճառով ավարտվել է նրանց բեմական կարիերան, նրանք  սկսեցին  հանդես  գալ  «Siegfried & Roy Mirage Resort and Casino» շոուում , որը համարվում էր Լաս Վեգասի ամենաշատ այցելվող ժամանցի վայրերից մեկը (ԱՄՆ)


== Նկարագրություն ==

Զիգֆրիդ Ֆիշբախերը (Siegfried Fischbacher և Ռոյ Հորնը(Roy Hornծնվել և մեծացել են Գերմանիայում։ Հետագայում նրանք արտագաղթել են Միացյալ Նահանգներ և դարձել ԱՄՆ-ի քաղաքացիներ։
Արտիստները հանդիպել են 1959 թվականինին գերմանական օվկիանոսյան լայների վրա, որտեղ Զիգֆրիդը աշխատում էր որպես բորտուղեկցորդ, իսկ Ռոյը՝ որպես մատուցող։ Զիգֆրիդը իլյուզիոնիստ էր և հնարքներ էր ցույց տալիս  որոշ ուղևորների  համար։ Շուտով Զիգֆրիդին թույլ տրվեց ցուցադրել սեփական շոուն, որում նրան օգնում էր Ռոյը։ Առաջին լուրջ շոուն  նրանք ցուցադրեցին Լաս Վեգասում 1972 թվականին, և այն ճանաչվեց տարվա լավագույն շոու։
1990 թվականին նրանք մենեջերի կողմից հրավիրվեցին մշտական աշխատանքի «Միրաժ» խաղատուն։ Դուետը ընդհանուր առմամբ ներկայացել է շուրջ 5750 ներկայացում մինչև 2003 թվականի հոկտեմբերի 3-ը, երբ Ռոյը ստացել էր (իր ծննդյան օրը) վնասվածք  յոթ տարեկան Մոնտեկորե (Montecore) վագրից մի ներկայացման ժամանակ։ Վնասվածքից հետո Ռոյը  մի քանի տարի շարունակ ստանում էր վերականգնողական բուժում։
1999 թվականին թատերական ներկայացումների զարգացման գործում ունեցած ներդրման համար, Զիգֆրիդը և Ռոյը  արժանացել են Հոլիվուդյան փառքի ծառուղու աստղի։


== Ռոյի վնասվածքը ==
2003 թվականի հոկտեմբերի 3-ին դուետի ներկայացման ժամանակ  յոթ տարեկան վագրը կծել է Ռոյ Հորնի կոկորդը ։ Ռոյը ստացել է լուրջ վնասվածք և կորցրել մեծ քանակությամբ արյուն։ Երբ նրան տեղափոխում էին հիվանդանոց, նա անհանգստանում էր, որ հանկարծ վագրին որևէ կերպ չվնասեն. «Մոնտեկորեն մեծ կատու է», - ասում էր նա։
Ռոյը վարժեցնում էր այդ վագրին փոքր հասակից՝ վեց տարի շարունակ, և նա չէր կարող նրան վնասել։ Ըստ Զիգֆրիդի և «Միրաժի» նախկին սեփականատեր Ս. Ուինի նկարագրության  տեղի է ունեցել հետևյալը. ներկայացման ժամանակ առաջին շարքում նստած կինը մեկնել է ձեռքը վագրին շոյելու համար, իսկ Ռոյ Հորնը նետվել է նրանց միջև և պատահաբար ընկել է։ Վագրը ցանկանում է փրկել նրան՝ քարշ տալով Ռոյին ավելի ապահով վայր։ Միայն թե նա չէր հասկանում, որ մարդը չունի հաստ մաշկ և մորթու շերտ, և նրան չի կարող ձագի պես քարշ տալ։ Իրականում, վագրը ընդհանրապես չէր ուզում վնասել Ռոյին, այլ ընդհակառակը, ուզում էր փրկել նրան։
Մոնտեկորեն  տասնօրյա կարանտինից հետո վերադարձել է ցուցադրությանը։ Բայց այդ ժամանակվանից ի վեր ակտիվիստները սկսեցին պահանջել արգելել նման ցուցադրությունները, որոնցում կենդանիները չեն պարսպված հատուկ անվտանգ ճաղավանդակով։


== Ֆիլմագրություն ==
Խաղատուն (1995)
Զիգֆրիդ և Ռոյ։ Անկարելիի վարպետները (1996)
Արձակուրդ Վեգասում (1997)
Զիգֆրիդ և Ռոյ։ Կախարդական արկղ(1999)
Օուշենի տասնմեկ ընկերները (2001)
Ձնե տղա (2002)
Պրայդի հայրը (2004—2005)


== Ծանոթագրություններ ==


== Արտաքին հղումներ ==
Официальный сайт Siegfried & Roy
Siegfred & Roy — Hollywood Star Walk // Los Angeles Times
Մահմուդ I

Մահմուդ I (օսմ. محمود اول‎‎ — Mahmûd-u evvel, թուրքերեն՝ Birinci Mahmut, օգոստոսի 2, 1696(1696-08-02), Ադրիանուպոլիս, Օսմանյան կայսրություն - դեկտեմբերի 13, 1754(1754-12-13), Կոստանդնուպոլիս, Օսմանյան կայսրություն)՝ Օսմանյան կայսրության սուլթան 1730 - 1754 թթ.։
Վարել է պատերազմներ Պարսկաստանի, Ավստրիայի և Ռուսաստանի հետ։ Պարսկաստանի հետ վարած իր պատերազմները հիմնականում անհաջող էին, և նա ստիպված էր Պարսկաստանին զիջել սուլթանական Թուրքիայի կողմից 1720-ականներին գրաված տարածքները, այդ թվում՝ Արևելյան Հայաստանի որոշ շրջանները (Երևան և Նախիջևան)։ Ավստրիական ճակատում օսմանցիներն ավելի հաջողակ էին և նրանց հաջողվեց վերագրավել հյուսիսային Սերբիան՝ Բելգրադի հետ միասին։


== Ծանոթագրություններ ==
Կիչի (Կաբիրզայի վտակ)

Անվան այլ կիրառումների համար տե՛ս՝ Կիչի (այլ կիրառումներ)Կիչի (ռուս.՝ Кичи), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիժմա գետի ձախ ափում՝ 52 կմ հեռավորության վրա Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկոմու ավազանային շրջանին, գետի ջրատնտեսային տեղամասը Վյատա գետն է, գետի ենթաավազանը Վետկա գետն է։ Գետի գետային ավազանը Կոտելնիչ գետն է՝ մինչև Կամ.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Զուբկովո (գյուղ, Գագարինսկի շրջան)

Անվան այլ կիրառումների համար տե՛ս՝ ԶուբկովոԶուբկովո (ռուս.՝ Зубково), գյուղ Ռուսաստանի, Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուկաշ Յուլիշ

Լուկաշ Յուլիշ (չեխ․՝ Lukáš Juliš, դեկտեմբերի 2, 1994 թ., Խրուդիմ, Չեխիա), չեխ ֆուտբոլիստ, Սպարտա ֆուտբոլային ակումբի հարձակվողն է, վարձավճարով հանդես է գալիս Բոհեմիանս 1905 ակումբում։


== Ակումբային կարիերա ==


=== Սպարտա Պրահա II ===
Չեխիայի երկրորդ լիգայում իր մեկնարկային հանդիպումն անցկացրել է 2011 թ․ օգոստոսի 6-ին, երբ թիմը մրցում էր Զնոյմոյի հետ։ Այս ակումբի կազմում անցկացրել է 10 հանդիպում և դարձել 3 գոլի հեղինակ։
2011 թ․ օգոստոսի 21-ին մեկնարկային կազմում դուրս գալով խաղադաշտ Վարնսդորֆի դեմ խաղում կարողացել է դառնալ 3 գոլի հեղինակ։


=== Սպարտա Պրահա ===
Չեխիայի առաջին լիգայում իր մեկնարկային հանդիպումն անցկացրել է 2013 թ․ հուլիսի 31֊ին, երբ թիմը մրցում էր Սլավիայի հետ։ Առաջին գոլը կարողացել է խփել 2014 թ․ մարտի 22-ին, երբ թիմը մրցում էր Բանիկի հետ։


== Ազգային հավաքականի կազմում ==
Չեխիայի երիտասարդական հավաքականի կազմում Յուլիշը անցկացրած 7 հանդիպումներում խփել է 1 գնդակ։


== Ծանոթագրություններ ==


== Հղումներ ==
Յուլիշը Բոհեմիանսի պաշտոնական կայքում (չեխ.)
Յուլիշը Չեխիայի ֆուտբոլի ֆեդերացիայի կայքում (չեխ.)
Յուլիշը Չեխիայի առաջին լիգայի կայքում (չեխ.)
Յուլիշը soccerway.com կայքում
Յուլիշը transfermarkt.com կայքում